Davis Kelvin: Tūhoe Claims Settlement Bill Te Urewera Bill — Third ReadingsText is incorporated into the Bound VolumeDavis Kelvin: Tūhoe Claims Settlement Bill Te Urewera Bill — Third Readings[Sitting date: 23 July 2014. Volume:700;Page:19483. Text is incorporated into the Bound Volume.]KELVIN DAVIS (Labour):Tēnā koutou Ngāi Tūhoe. Tēnā koutou nō Te Manawa-o-Te Ika-a-Māui nā koutou i takahia mai i te tuarā o Te Ika-a-Māui kia tatū ki konei ki Te Upoko-o-Te Ika-a-Māui ki te whakarongo ai ki te pānuitanga mutunga o tēnei pire. Tēnei te mihi nō tētahi nō Te Hiku-o-Te Ika-a-Māui. Nā reira tēnā koutou. E Ngāi Tūhoe kei te mohio tātou kīhai koutou i haina i Te Tiriti o Waitangi kei a koutou anō ō koutou tino rangatiratanga i aua rangi. Kei te mōhio hoki tātou i te noho rangimārie ai koutou ēngari i tae ngā hōia me ngā pirihimana o Te Karauna ki waenganui i a koutou ki te raupatu i ō koutou whenua. I takahia e rātou ō koutou māra kai i kāpurangia ō koutou kāinga ka noho whenua kore koutou. Kei te mōhio hoki mātou i te whakahokitanga o ō koutou whenua i whakahokia ki iwi kē. Kei te mahara ahau i wēna kōrero o ō tātou tūpuna “riro whenua atu hoki henua mai”.Mōhio ana tātou i te tau kotahi mano waru rau ono tekau ma rima i te rapu ngā hoia ngā pirihimana o Te Karauna i ngā kaikōhuru o taua tangata a Fulloon. I haere mai ngā hoia kua kāpurangia te whenua. Kei te mōhio tātou ka titiro mātakitaki tātou i ngā pūrongo kōrero kei runga i te pouaka whakaata i ngā pō ka kite mātou i aua tūmomo mahi kei tāwahi e pakanga ana ki ngā tāngata. E koropupū ake te pukuriri me te aroha mō rātou ēngari kei te wareware te whenua o Aotearoa kua meatia ai ki a koutou aua tūmomo mahi ki roto o Aotearoa ki runga i ō koutou whenua. Kei te mōhio tātou i whakatūria ai e koutou a Ngāi Tūhoe tō koutou ake rūnanga rangatira arā ko te Whitu Tekau ēngari i whakakāhorengia e Te Karauna rātou. Kei te mōhio hoki tātou katoa i haere atu Te Karauna ki a koutou i mea atu ai ki te kore koutou e hokona atu i te roto o Waikaremoana ka raupatungia.Kua rongo hoki mātou i ngā kōrero a Te Minita i te tau kotahi mano waru rau iwa tekau mā ono i whakamanahia e tēnei Whare Te Urewera District Native Reserve Act. I whakamanahia e taua ture tō koutou tino rangatiratanga kei runga ake i ō koutou whenua i runga i ngā tikanga o ngāi Māori mā ēngari kua rongo Te Whare i te rā nei i whakakāhorengia ā i aro korengia e Te Karauna taua ture. I te tau kotahi mano iwa rau tekau mā ono ka mauheretia a Rua Kānana. I haere atu ngā hōia ngā pirihimana ki te whiu atu i a ia ki roto i te whareherehere i runga i ngā whakapae parau ēngari tokorua o ō koutou tupuna ka mate i taua wā. I te tau kotahi mano iwa rau rima tekau mā whā i whakatū ai Te Urewera National Park. Kīhai Te Karauna i haere ki a koutou hei mea atu hei pātai he aha ō koutou whakaaro kei te whakaae rānei koutou. Kei te mōhio hoki tātou tekau mā rima paihēneti noa iho a Ngāi Tūhoe e noho ana kei runga i ō koutou whenua. Noho āhua pōhara ana wētahi nā ngā mahi tūkino a Te Karauna i a koutou. Nā reira tēnei ahau e tū ana ki te tautoko i tēnei pire.I whakarārangitia mai ngā tūkinotanga ki a koutou ā e whakapāha ana hoki mō aua tūkinotanga. E tika ana ngā kōrero roto i tēnei pire. Me anga atu tātou ki ngā mahi o neherā kaua e warewaretia e tātou ēngari me whakatū tatau pounamu kia titiro whakamua ai tātou. Nā reira e Ngāi Tūhoe he tīmatanga hou tēnei mā koutou. Kei te tautokongia e mātou ngā mahi a ngā kupu kei roto i tēnei pire. Kei te mihi ahau ki ō koutou kaikōrero me Te Minita hoki. Nā koutou katoa i kōkiringia tēnei pire ki Te Whare tēnā koutou.[Greetings Ngāi Tūhoe from heartland North Island. You travelled the back of Māui’s fish so that you could reach Wellington here the head of the fish to listen to this final reading of the bill. As one from the tail of the fish from the Far North I acknowledge you so salutations to you collectively. Kindly note Ngāi Tūhoe that we are aware that you did not sign the Treaty of Waitangi and you had your very own sovereignty in those days. We know also that you were living peacefully but soldiers and policemen of the Crown reached there and got amongst you to confiscate your lands trampled all over your gardens burnt down your homes and left you landless. We know too that when your lands were returned they went to some other tribe instead. I recollect those tales of our ancestors “land taken must be returned in kind”.We know that in 1865 Crown soldiers and Crown police pursued the murderers of that manJames Francis Fulloon. Soldiers came and burnt the land. We are well aware that when we watch documentary programmes on television in the evenings we see those kinds of hostilities being taken against people overseas. Anger and compassion wellup within me for thembut New Zealand as a country overlooksthe factthatthose sortsof hostilities happened here in New Zealand on your lands and against you. Weknow that youNgāi Tūhoeestablished your veryown council of leaders called the Seventywhich wasdissolved by the Crown. We all know too that the Crown visited you and said that if you didnot sell Lake Waikaremoana to themit would be confiscated.We have heard the Minister’s comments that in 1896 this House gave effect to the Te Urewera District Native Reserve Act. ThatAct gave effect to your sovereignty over your lands according to Māori custom. Nonetheless the House heard that the Crown abolished and ignored that Act. In 1906 Rua Kēnana was imprisoned.Lawyers and policemen went to arrest Rua Kēnana on false chargesbut two of your ancestors died at that stage. In 1954 the Te Urewera National Park was established. The Crown did not come to consult with you to ask you questions or seek your thoughts or whether you agreed. We know as well that only 15 percent of Ngāi Tūhoe’s population live on your lands. Some of you became somewhat poor because of ill-treatment of you by the Crown and so I endorse this bill.I apologise also for those atrocities against you which are listed. The comments in the bill about them are correct. We must address and not forget them and make enduring peace so that we look ahead to the future. ThisthenNgāi Tūhoeis a new beginning for you.We support the intentions expressed in this bill. I acknowledge your speakers and the Minister as well along with those of you who advanced this bill to the House. Well done.]